b'\n_START_ARTICLE_\nIskuaalto\n_START_PARAGRAPH_\nIskuaalto on \xc3\xa4\xc3\xa4nt\xc3\xa4 nopeampi aalto. Sen etenemisnopeus on suurempi kuin l\xc3\xa4mp\xc3\xb6liike aineessa. L\xc3\xa4mp\xc3\xb6liikkeen eli \xc3\xa4\xc3\xa4nen nopeus riippuu muun muassa aineen tiheydest\xc3\xa4 ja l\xc3\xa4mp\xc3\xb6tilasta. Iskuaalto on joko hetkellinen paineaalto tai pysyv\xc3\xa4mpi aalto._NEWLINE_Iskuaaltojen muodostumiseen vaikuttavat muun muassa ilman koostumuksen \xc3\xa4killiset vaihtelut kuten ilman l\xc3\xa4mp\xc3\xb6tila ja paine. Aallot kasvattavat ilmanvastusta ja lentokoneessa tarvittavaa moottoritehoa rajusti. Lentokoneessa asia voidaan ratkaista ohuemmalla siipiprofiililla tai nuolimuotoisella siipikonfiguraatiolla._NEWLINE_Paineaallon tyyppinen iskuaalto syntyy pommin r\xc3\xa4j\xc3\xa4ht\xc3\xa4ess\xc3\xa4. Pitk\xc3\xa4kestoinen iskuaalto syntyy aurinkotuulen t\xc3\xb6rm\xc3\xa4tess\xc3\xa4 Maan magneettikentt\xc3\xa4\xc3\xa4n. Iskuaalto syntyy my\xc3\xb6s lentokoneen lent\xc3\xa4ess\xc3\xa4 \xc3\xa4\xc3\xa4nt\xc3\xa4 nopeammin tai vaikkapa kaasun virratessa avaruudessa suurella nopeudella. Kun meteori t\xc3\xb6rm\xc3\xa4\xc3\xa4 Maan ilmakeh\xc3\xa4\xc3\xa4n, syntyy iskuaalto. Iskuaaltoa voidaan sanoa my\xc3\xb6s \xc5\xa1okkirintamaksi.'